Source: http://pinkvanilla.hu/hirek/58-nemzetkozi/542-toroklmbtszervezetpertnyert
Timestamp: 2019-02-19 02:13:49+00:00

Document:
Pert nyert a török LMBT szervezet - PinkVanilla - A queer portál, meleg, leszbikus, biszexuális, transznemű
Címlap Nemzetközi Pert nyert a török LMBT szervezet
2009. január 23. péntek, 14:14
A török leszbikus, meleg, biszexuális és transznemű (LMBT) szolidaritási szervezet, a Lambda Istanbul, megnyerte a megszüntetése ellen kezdeményezett pert. A Legfelsőbb Bíróság ítéletét a Lambda Istanbul ügyvédje kedden tudatta a nyilvánossággal.
Az isztanbuli önkormányzat bírósága kezdeményezte a társaság megszüntetését még 2008. május 29.-én. Az ügy úgy indult, hogy az Isztanbuli Kormányzói Iroda panaszt nyújtott be arra hivatkozva, hogy a Lambda Istanbul szervezet céljai a török "morális értékek és családmodel" ellen valók.
A Legfelsőbb Bíróság elutasította a helyi bíróság döntését azon az alapon, hogy az LMBT embereket összefogó szervezet neve, illetve működési alapelvei nem ellentétesek a török morális értékekkel. A Legfelsőbb Bíróság döntése emellett elismerte a leszbikusok, melegek, biszexuálisok és transznemű emberek jogát a szerveződésre.
Az eset most újra visszakerül a helyi bíróságra Isztanbulba, amely valószínűleg támogatni fogja a Legfelsőbb Bíróság döntését.
Az Amnesty International törökországi tudományos munkatársa, Andrew Gardner üdvözölte az ügy kimenetelét:-"Egy egy fontos döntés, mely támogatja a szerveződéshez és a diszkrimináció elutasításához való szabad jogot. Ez az ítélet egyértelmű üzenet kell legyen hatóságoknak arra vonatkozóan, hogy ne szóljanak bele a törvényesen működő LMBT szervezetek munkájába."
Az Amnesty International akciót szervezett a Lambda Istanbul támogatására, melyben több ezer ember vett részt szerte a világon, főleg a Legfelsőbb Bíróság épületében zajló meghallgatás alkalmából szervezett futóversenyen.
A Lambda Istanbul weboldala
Meleg portálokat blokkoltak Bahreinben
Homofób bojkott az új Pepsi reklám miatt
Az Európai Bizottság litván tagja cáfolja a leszbikusságáról szóló híreszteléseket

References: Bíróság 
 Bíróság 
 bíróság 
 Bíróság 
 Bíróság 
 Bíróság